b"\n_START_ARTICLE_\nBac\xc4\x83u\n_START_SECTION_\nEtimologija\n_START_PARAGRAPH_\nIme mesta, ki je v starocerkvenoslovanskih listinah zapisano kot Bako, Bakova ali Bakovia, najverjetneje izvira iz osebnega imena. Mo\xc5\xa1ki z imenom Bak\xc3\xb3 ali Bako so dokumentirani v srednjeve\xc5\xa1ki Transilvaniji in v Bolgariji 15. stoletja, toda po mnenju Victorja Spineia je ime tur\xc5\xa1ko, verjetno v kumanskem ali pe\xc4\x8dene\xc5\xa1kem jeziku . Nicolae Iorga meni, da je ime mesta mad\xc5\xbearskega izvora (kot sta Adjud in Sascut) . Po drugi teoriji je ime mesta slovanskega izvora, ki ka\xc5\xbee na praslovansko besedo, ki pomeni 'vol' ali 'bik', to je namre\xc4\x8d obmo\xc4\x8dje, zelo primerno za vzrejo goveda; v romun\xc5\xa1\xc4\x8dini je bik b\xc3\xa2c, kar je dalo verjetno ime B\xc3\xa2c\xc4\x83u. V nem\xc5\xa1\xc4\x8dini je Barchau, v mad\xc5\xbear\xc5\xa1\xc4\x8dini B\xc3\xa1k\xc3\xb3 in v tur\xc5\xa1\xc4\x8dini Baka.\n_START_SECTION_\nZgodovina\n_START_PARAGRAPH_\nPodobno kot v ve\xc4\x8dini mestnih sredi\xc5\xa1\xc4\x8d v Moldaviji se je Bac\xc4\x83u pojavil ob brodu, ki je omogo\xc4\x8dal prehod vode. V sredi\xc5\xa1\xc4\x8du mesta Bac\xc4\x83u (blizu Curtea Domneasc\xc7\x8e) so arheolo\xc5\xa1ki dokazi ljudske poselitve iz 6. in 7. stoletja; to naselje je bilo postavljeno na starej\xc5\xa1e naselje iz 4. in 5. stoletja. \xc5\xa0tevilne posode, ki so jih tu na\xc5\xa1li, so ornamentirane s kri\xc5\xbei, ki namigujejo, da so bili prebivalci kristjani. Pe\xc4\x8denegi in Kumani so nadzorovali dolino Bistri\xc5\xa3e v 10., 11. in 12. stoletju. Kolonisti so imeli pomembno vlogo pri razvoju mesta. Arheolo\xc5\xa1ke najdbe, nekatere povr\xc5\xa1inske ali polzakopane iz druge polovice 15. stoletja ka\xc5\xbeejo, da so se po za\xc4\x8detku leta 1345-1347 v regiji nastanili Mad\xc5\xbeari, ko je bilo ozemlje pod nadzorom kraljevine Ogrske. V glavnem so zasedli ravne obale Bistri\xc5\xa3e. Razkritja vrste sive keramike iz 14. stoletja, ki so jo na\xc5\xa1li tudi v severni Evropi, nakazujejo prisotnost nem\xc5\xa1kih kolonistov s severa. Prvotno mesto se je osredoto\xc4\x8dilo na rimskokatoli\xc5\xa1ko skupnost, ki se je naselila v bli\xc5\xbeini lokalnega trga, ki ga je prebivalstvo regije uredilo ob spodnjem toku reke._NEWLINE_Mesto je bilo prvi\xc4\x8d omenjeno leta 1408 v listini, s katero je moldavski knez Aleksander Dobri (1400\xe2\x80\x931432) v kne\xc5\xbeevini namenil posebne pravice poljskim trgovcem. Carinska hi\xc5\xa1a v mestu je omenjena v starocerkvenoslovan\xc5\xa1\xc4\x8dini kot krainee mito ('carinska hi\xc5\xa1a ob robu') v listini, ki lahko dokazuje, da je bila to zadnja carinska postaja pred moldavsko mejo z Vla\xc5\xa1ko. Nedatirana listina razkriva, da je imel \xc5\xa1oltuz v Bac\xc4\x83uu, vodja mesta, ki so ga izvolili prebivalci, pravico izrekati smrtne kazni vsaj zaradi ropov, kar nakazuje raz\xc5\xa1irjena pravica, podobna tistim, ki so jih u\xc5\xbeivala kraljevska mesta v Ogrski. Pe\xc4\x8dat Bac\xc4\x83ua je bil ovalen, kar je izjemno v Moldaviji, saj so pe\xc4\x8dati drugih mest okrogli. _NEWLINE_Aleksander Dobri je podaril vosek, ki je bil pobran z davkom, ki ga je mesto moralo pla\xc4\x8dati bli\xc5\xbenjemu pravoslavnemu samostanu v Bistri\xc5\xa3i. Najverjetneje je njegova prva \xc5\xbeena Margaret v Bac\xc4\x83uu ustanovila fran\xc4\x8di\xc5\xa1kansko cerkev svete Device. Glavna katoli\xc5\xa1ka cerkev v mestu je bila posve\xc4\x8dena svetemu Nikolaju. Jan iz Rye, katoli\xc5\xa1ki \xc5\xa1kof Baie, v pismu naslavlja Bac\xc4\x83u kot civitas, kar pomeni obstoj katoli\xc5\xa1ke \xc5\xa1kofije v mestu v tistem \xc4\x8dasu. Iz pisma je tudi razvidno, da so bili husiti priseljenci, ki so bili preganjani na \xc4\x8ce\xc5\xa1kem, Moravskem ali Mad\xc5\xbearskem, v mestu in da jim je Aleksander Dobri dodelil posebne pravice._NEWLINE_Samostanu v Bistri\xc8\x9bi je bil leta 1439 odobren tudi dohodek carinske hi\xc5\xa1e Bac\xc4\x83u. Leta 1435 je moldavski knez \xc5\xa0tefan II. (1433\xe2\x80\x931435, 1436\xe2\x80\x931447) zahteval od mestnih sodnikov, da ne motijo trgovcev v Bra\xc8\x99ovu, pomembnem sredi\xc5\xa1\xc4\x8du transilvanskih Sasov pri njihovem gibanju.  Od 15. stoletja so ungurji, to so Romuni iz Transilvanije, za\xc4\x8deli naseljevati obmo\xc4\x8dje severno od trga, kjer so po letu 1500 postavili pravoslavno cerkev. V mestu je bila v prvi polovici 15. stoletja v mestu zgrajena majhna rezidenca moldavskih knezov. Ko je vladal \xc5\xa0tefan III. (1457\xe2\x80\x931504), je bila obnovljena in raz\xc5\xa1irjena. Toda vladarji so kmalu za\xc4\x8deli podpirati sosednje vasi ter samostane ali plemi\xc4\x8de. Lokalna kne\xc5\xbeja rezidenca je bila zato po letu 1500 zapu\xc5\xa1\xc4\x8dena._NEWLINE_Mesto je bilo v 15. in 16. stoletju ve\xc4\x8dkrat napadeno in uni\xc4\x8deno. Leta 1467 je kralj Matija Korvin med pohodom proti \xc5\xa0tefanu Velikemu na svoji poti po\xc5\xbegal vsa mesta, med njimi tudi Bac\xc4\x83u. Carinska evidenca iz Bra\xc8\x99ova ka\xc5\xbee, da je nekaj trgovcev iz Bac\xc4\x83ua po letu 1500 od\xc5\xa1lo \xc4\x8dez Karpate v Transilvanijo._NEWLINE_Katoli\xc5\xa1ki \xc5\xa1kof Arge\xc8\x99a, ki je videl Vla\xc5\xa1ko, ki so jo uni\xc4\x8dili Tatari, se je leta 1597 preselil v Bac\xc4\x83u. Od zgodnjega 17. stoletja so bili \xc5\xa1kofje Bac\xc4\x83ua poljski duhovniki, ki niso prebivali v mestu, temve\xc4\x8d v kraljevini Poljski. Pri\xc5\xa1li so samo zbirat desetino._NEWLINE_Po poro\xc4\x8dilu arhiepiskopa Marka Bandinija o kanonskem obisku leta 1646 je bil \xc5\xa1oltuz v Bac\xc4\x83uu eno leto izvoljen med Mad\xc5\xbeari, drugo pa med Romuni. Imena ve\xc4\x8dine 12 prebivalcev mesta, zapisane leta 1655, ka\xc5\xbeejo, da so Mad\xc5\xbeari \xc5\xa1e vedno imeli svojo ve\xc4\x8dinsko skupnost. Leta 1670 je nad\xc5\xa1kof Petrus Par\xc4\x8devi\xc4\x87, apostolski vikar Moldavije, sklenil sporazum z vodjo fran\xc4\x8di\xc5\xa1kanske province Transilvanije o vrnitvi samostana Bac\xc4\x83u, da bi zagotovil duhovno pomo\xc4\x8d lokalni mad\xc5\xbearski skupnosti. Toda poljski \xc5\xa1kof je protestiral proti sporazumu in Sveti sede\xc5\xbe ga tudi ni hotel ratificirati. _NEWLINE_Zaradi pogostih vdorov tujih vojsk in plenjenja Tatarov v 17. stoletju so mnogi katoli\xc5\xa1ki prebivalci zapustili Bac\xc4\x83u in se zatekli v Transilvanijo. Vendar so leta 1851 v katoli\xc5\xa1ki cerkvi v mestu \xc5\xa1e vedno govorili, peli in molili v mad\xc5\xbear\xc5\xa1\xc4\x8dini._NEWLINE_Prvi papirni mlin v Moldaviji je bil ustanovljen leta 1851. Mesto je bilo leta 1968 razgla\xc5\xa1eno za ob\xc4\x8dino.\n_START_SECTION_\nKultura\n_START_PARAGRAPH_\nBac\xc4\x83u ima javno univerzo in ve\xc4\x8d \xc5\xa1ol. Tu sta se rodila dva pomembna romunska pesnika, George Bacovia in Vasile Alecsandri. Imajo filharmoni\xc4\x8dni orkester, dramsko in lutkovno gledali\xc5\xa1\xc4\x8de. Ob bo\xc5\xbei\xc4\x8du je vsako leto festival moldavskih zimskih obi\xc4\x8dajev, ki zdru\xc5\xbeuje ljudske umetnike iz vseh okoli\xc5\xa1kih regij. Razstava Saloanele Moldovei in mednarodni slikarski kamp v Tescaniju v bli\xc5\xbeini Bac\xc4\x83ua zdru\xc5\xbei pomembne kiparske umetnike iz Romunije in tujine. Lokalni zgodovinski muzej, del muzejskega kompleksa Iuliana Antonesca, ima pomembno zbirko starinskih predmetov iz starodavne Dakije. Mesto ima tudi Astronomski observatorij Victorja Anestina."